Celta de Vigo

**Real Club Celta de Vigo**, ili jednostavno **Celta Vigo**, je španski profesionalni nogometni klub sa sjedištem u Vigu, Galicia. Klub se trenutno takmiči u Primera División. Osnovan je 23. august 1923. godine  nakon spajanja Real Vigo Sportinga i Real Fortuna Foot-ball Cluba. Nadimak kluba je *Os Celestes* (Nebeskoplavi), a uglavnom nastupaju u majicama nebeskoplavih i bijelih boja i bijelim šorcevima. Svoje domaće utakmice klub igra na Balaídosu, stadionu sa 35.000 sjedišta.

Celta Vigo je igrala mnogo sezona u La Ligi, ali je nikad nisu uspjeli osvojiti. Također, klub nikada nije osvojio Copa del Rey. Jedan od najboljih sezona Celta je odigrala 1970/71. kada su završili bez poraza na domaćem terenu i bili su poznati kao "gigant-ubice". Na kraju sezone Celta je osvojila šestu poziciju u prvenstvu i kvalificirala se u  kup UEFA po prvi put u svojoj historiji. U sezoni 2002/03. Celta je osvojila četvrto mjesto te učestvovala i u kvalifikacijama za Ligu prvaka. Nakon uspješnog takmičenja u grupnoj fazi u osmini finala Celtu je ipak eliminisao Arsenal.

## Historija 
### Osnivanje kluba 
R.C. Celta Vigo je formirana kao rezultat ambicija ekipa iz Viga za postizanje boljih rezutata na nacionalnom nivou, gdje je Baskija bila njihova *bête noire* (noćna mora) u prvenstvu. Ideja za spajanje dva tima je bio podstrek za stvaranje moćnijeg tima na nacionalnom nivou. Glavni zagovornik ove ideje je bio Manuel de Castro, sportski novinar Faro de Vigo, koji je od 1915. godine počeo pisati svoje tekstove o potrebi za unitarnim pokretom. Slogan njegovog pokret je bio "Todo por y para Vigo" (Sve za Vigo), što je na kraju rezultiralo podrškom među menadžerima klubova Real Vigo Sportinga i Real Fortuna Foot-ball Cluba. De Castro je predstavio prijedlog na skupštini nogometnog saveza Španije u Madridu 22. juna 1923. godine.

Sastanak održan 12. jula 1923. godine u hotelu Moderno je odobrio spajanje ova dva kluba. Tako je rođen "Tim Galicije" kako je u prvim trenucima nazvan. Na posljednjoj sjednici održane 10. augusta 1923. godine, članovi su se suprostavljali u nazivu kluba pa su predloženi razni nazivi:
*Real Unión de Vigo
*Club Galicia
*Real Atlántic
*Breogán
*Real Club Olimpico.

Ipak, na kraju su odlučili da klub nosi naziv Real Club Celta. Prvi predsjednik kluba je bio Manuel Celta Bárcena de Andrés. U prvom sastavu Celte su bili sljedeći nogometaši:
***Golmani**: Isidro, Lilo and Rubido
***Odbrana**: Otero, Pasarín, Juanito Clemente, Daniel y Kaíto
***Vezni**: Jacobo Torres, Balbino, Queralt, Hermida, Pombo, Cruces, Córdoba, Máximo y Bienvenido
***Napadači**: Reigosa, Chiarroni, Posada, Polo, Correa, Gerardito, Ramón González, Caride, Pinilla, Salvador, Chicha, Miguelito y Casal, Park.
***Trener**: Francis Cuggy

### EuroCelta 
Krajem 1990-ih (1997-2003) Celta je postizala najbolje rezultate u svojoj historiji, u to vrijeme su bili među šest najboljih ekipa lige. Po uspjesima koje su nizali u nekoliko sezona dobili su i nadinak EuroCelta. U februaru 2001. godine kao posljedica fantastičnih rezultata IFFHS je proglasio Celtu najboljom ekipom svijeta u tom periodu. Najvažniji igrači su bili Alexander Mostovoi, Valery Karpin i Haim Revivo. Također, među značajnijim igračima tog doba su bili golman Pablo Cavallero, vezni nogometaši Claude Makélélé i Mazinho, te napadači Gustavo López, Catanha, Lyuboslav Penev, Benni McCarthy i drugi.
[260px|mini|desno|Detalj sa utakmice Celta - Deportivo, 27. oktobar 2012.([Galicijski derbi)]]
### Stagnacija uspjeha 
Celta je imala dramatičan preokret sreće u sezoni 2003/04. U protekloj sezoni, završili su na četvrtom mjestu u ligi, i učestvovali u trećem kolu kvalifikacija za Ligu prvaka. Nakon eliminacije Slavije Prag, te uspješnog prolaska grupne faze Celta je ipak u osmini finala eliminisana od Arsenala. Međutim, igranje u ligi je bilo katastrofalno, te su kao pretposljednja ekipa u La Ligi ispali.

U sezoni 2005/06, Celta je završila na šestom mjesto u La Ligi te je obezbjedila plasman u Kup UEFA. Na kraju, Celta je dospjela do četvrtfinala. Uspješniji je bio Werder Bremen pobijedivši Celtu u obje utakmice četvrtfinala.

Ipak, Celta je završila na 18. mjestu te ispala iz lige. Zbog ogromnih dugova, klub je bio prisiljen prodati mnogo igrača i napraviti ogromne rezove u finansijama kluba. Od tada, Celta se uglavnom oslanja na domaće igrače sa nekim jeftinim pojačanjima. Tokom prve tri sezone u Segunda División klub se borio za opstanak. Ovo je bio period visoke nestabilnosti, uz stalne promjene trenera i igrača. U sezoni 2010/11, sa nekoliko pojačanja poput napadača Davida Rodríguez, krila Enrique de Lucasa, trener Paco Herrera je uspio okrenuti situaciju u korist Celte. Klub je završio na šestom mjestu nakon fantastične sezone te su se kvalificirali u baraž za ulazak u La Ligu. Ipak, Granada je bila uspješnija boljim izvođenjem jedanaesteraca. Nastavak dobrih igara i u sljedećoj sezoni, Celti je donijelo drugo mjesto na tabeli i nakon pet godina plasman u La Ligu.

## Trenutni sastav 
*31. 8. 2021.*

## Celta de Vigo u prvenstvu i Kupu kralja 
|valign="top" width=0%|

|valign="top" width=0%|

|}
----
Ukupan broj provedenih po sezonama:
**La Liga*: **49** 
**Segunda División*:  **32** 
**Segunda División B*:  **1** 
**Tercera División*:  **1**

## Celta de Vigo u Evropskim natjecanjima 
**UEFA Liga prvaka:**

**UEFA Evropska liga:**

**UEFA Intertoto kup**:

## Treneri kroz historiju kluba 
|  style="vertical-align:top;"|

|  style="vertical-align:top;"|

|}

## Predsjednici kroz historiju kluba 
| style = "vertical-align:top;"|

| style = "vertical-align:top;"|

| style = "vertical-align:top;"|

|}

## Rekordi kluba 
***Najviše postignutih golova u ligi** – 107, Hermidita (1945–55)
***Najviše postignutih golova u sezoni** – 69, (1998–99)
***Najviše nastupa u ligi** – 235, Mostovoi (1996–04)
***Najveća pobjeda** i **najveća domaća pobjeda** – 10–1 (*v.* Gimnàstic Tarragona, 23. oktobar 1949)
***Najveća gostujuća pobjeda** – 0–5 (*v.* Hercules, 2. mart 1941)
***Najveći poraz** i **najveći gostujući poraz** – 10–0 (*v.* Athletic Bilbao, 11. januar 1944)
***Najviše osvojenih gostujućih poena u sezoni** – 18 (2006–07)
***Najskuplji kupljen transfer** – 13.5 milliona €, Catanha iz Málage (ljeto 2000)
***Najskuplji prodan transfer** – 14 milliona €, Claude Makélélé u Real Madrid (ljeto 2000)

## Također pogledajte 
* Galicijski derbi

## Reference 
## Vanjski linkovi 
* *Zvanična stranica kluba*
* *Celta de Vigo na zvaničnoj stranici UEFA-e*
* *Celta de Vigo na bdfutbol.com*

Celta de Vigo
Kategorija:Klubovi La Lige
*